Ministru kabineta noteikumu projekta

**„****Grozījumi Ministru kabineta 2015. gada 8. septembra noteikumos Nr. 519 „Kārtība, kādā piešķir, administrē un uzrauga valsts un Eiropas Savienības atbalstu augļu un dārzeņu piegādei skolēniem vispārējās izglītības iestādēs””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā un septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Programma skolu apgādei ar augļiem un dārzeņiem (turpmāk – programma) Latvijā darbojas kopš 2010./2011.mācību gada. Tās mērķis, bez maksas nodrošinot svaigus augļus un dārzeņus, ir palielināt šo produktu patēriņu 1.–9. klases skolēnu uzturā, mainīt skolēnu ēšanas paradumus un paplašināt skolēnu zināšanas par veselīgu uzturu un svaigu augļu un dārzeņu nozīmi tajā.Patlaban Latvijas un Eiropas Savienības (turpmāk – ES) atbalsts programmai tiek piešķirts saskaņā ar *Eiropas Parlamenta un Padomes 2013. gada 17. decembra Regulu (ES) Nr.* [*1308/2013*](http://eur-lex.europa.eu/eli/reg/2013/1308?locale=LV)*, ar ko izveido lauksaimniecības produktu tirgu kopīgu organizāciju,* un *Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007,* (turpmāk – Regula Nr. 1308/2013) un *Komisijas 2009. gada 7. aprīļa Regulu (EK) Nr. 288/2009, ar kuru paredz sīki izstrādātus noteikumus par Padomes Regulas (EK) Nr. 1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem mācību iestādēs saskaņā ar programmu Augļi skolai* (turpmāk – Regula Nr. 288/2009).2015. gada decembrī Eiropas Komisija (turpmāk – EK) ES likumdošanas “*lisabonizācijas*” procesa laikā pabeidza darbu pie Komisijas īstenošanas regulas un Komisijas deleģētās regulas, ar kurām tiek pārņemti Regulas Nr. 288/2009 nosacījumi. 2015. gada 17. decembrī ES Oficiālajā žurnālā tika publicēta Komisijas Deleģētā 2015. gada 17. decembra Regula (ES) 2016/247, ar ko papildina Eiropas Parlamenta un Padomes Regulu (ES) Nr. 1308/2013 attiecībā uz savienības atbalstu augļu un dārzeņu, pārstrādātu augļu un dārzeņu, un banānu produktu piegādei un izplatīšanai saskaņā ar programmu skolu apgādei ar augļiem un dārzeņiem, (turpmāk – deleģētā regula) un Komisijas Īstenošanas 2015. gada 17. decembra regula (ES) 2016/248, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz Savienības atbalstu augļu un dārzeņu, pārstrādātu augļu un dārzeņu, un banānu produktu piegādei un izplatīšanai saskaņā ar programmu skolu apgādei ar augļiem un dārzeņiem, un ar ko nosaka orientējošo šā atbalsta sadalījumu, (turpmāk – īstenošanas regula). Abas regulas tiek piemērotas atbalstam, sākot ar 2016./2017.mācību gadu.Tādējādi projektā ir ietvertas deleģētās un īstenošanas regulas prasības, kā arī precizētas atsauces uz iepriekšminētām regulām.Projekts precizē Lauka atbalsta dienesta (turpmāk – LAD) funkcijas, nosakot, ka LAD administrē atbalstu, kā arī veic deleģētajā un īstenošanas regulā noteiktās kompetentās iestādes un kompetentās kontroles iestādes funkcijas.Projekts papildus paredz, ka programmas ietvaros varēs izdalīt skolēniem ne tikai augļus un dārzeņus, kas audzēti, ievērojot integrētās augu aizsardzības vispārīgos principus un normatīvajos aktos par lauksaimniecības produktu integrētās audzēšanas, uzglabāšanas un marķēšanas prasībām un kontroles kārtību noteikto regulējumu, un to apliecina ieraksts Valsts augu aizsardzības dienesta Lauksaimniecības produktu integrētās audzēšanas reģistrā, kā arī ievērojot vidi saudzējošās metodes dārzkopībā saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā, vai audzēti saskaņā ar normatīvajiem aktiem par bioloģisko lauksaimniecību, un to apliecina normatīvajos aktos par bioloģiskās lauksaimniecības uzraudzību un kontroli noteiktās kontroles institūcijas izsniegts sertifikāts vai izziņa par pārejas perioda uz bioloģisko lauksaimniecību uzsākšanu, bet arī tādus produktus, kas audzēti atbilstoši nacionālās pārtikas kvalitātes shēmas prasībām un to apliecina Pārtikas un veterinārā dienesta sertifikāts, kas izsniegts saskaņā ar normatīvajiem aktiem par prasībām pārtikas kvalitātes shēmām, to ieviešanas, darbības, uzraudzības un kontroles kārtību.Projekts paredz svītrot nosacījumu, ka gadījumā, ja programmas ietvaros skolēniem netiek izdalīti asorti (asorti ir 100 g porcija, kas sastāv no divu veidu augļiem un viena veida dārzeņiem vai divu veidu dārzeņiem un viena veida augļiem), tad izdales periodā skolēns katru mēnesi saņem gan augļus, gan dārzeņus. Nosacījums tika svītrots pēc diskusijām ar augļu un dārzeņu nozares pārstāvjiem, jo ne visos Latvijas reģionos ir iespējams nodrošināt skolēniem abu veida produktus. Tādējādi pastāvētu risks, ka šāda nosacījuma dēļ atsevišķas skolas paliktu bez augļu un dārzeņu produktiem un nevarētu piedalīties programmā.Saskaņā ar Regulas Nr.1308/2013 23. panta 2. punktu un deleģētās regulas 4. pantu programma paredz ne tikai bezmaksas produktu izdalīšanu un reklāmas pasākumu īstenošanu, bet arī papildu jeb izglītošanas pasākumus nodrošināšanu skolēniem par augļu un dārzeņu veselīgo ietekmi uz veselību, tāpēc projekts paredz nosacījumus izglītošanas pasākumu īstenošanai.Par izglītošanas pasākumu īstenošanu atbild skola, sadarbojoties ar dažādām valstiskām un nevalstiskām organizācijām. Skolai, piedaloties programmā, jānodrošina, ka skolēniem atbalsta periodā tiek pasniegtas mācības, praktiskās nodarbības vai citas sesijas par augļu un dārzeņu lietošanu uzturā, kā arī mācību gada laikā tiek organizēts vismaz viens izvēles pasākums, piemēram, augļu un dārzeņu degustācijas sesija vai dalība konkursos par veselīgu uzturu vai pasākums, kas veido skolēnu izpratni par lauksaimniecību un augļu vai dārzeņu ražošanu u.c.Programmas izvērtējumā, ko 2010./2011.mācību gadā veica Pārtikas drošības, dzīvnieku veselības un vides zinātniskais institūts “BIOR”, skolotāji norādīja, ka nepieciešami attiecīgi mācību līdzekļi, lai nodrošinātu pilnvērtīgas informācijas sniegšanu mācību stundu laikā. Tādējādi, lai skola varētu īstenot izglītošanas pasākumus, LAD saskaņā ar normatīvajiem aktiem publisko iepirkumu jomā izraudzīsies juridisku personu jeb atbalsta pretendentu, kas izstrādās izglītošanas pasākumu rīkus – mācību, metodiskos un izdales materiālus skolēnu praktiskai darbībai, kā arī citus izglītojošo pasākumu materiālus. Izraugoties iepriekšminēto atbalsta pretendentu, LAD ņems vērā pretendenta pieredzi (tostarp zinātnisko), reputāciju, kompetenci, resursus un personāla kvalifikāciju uztura un pārtikas patēriņa jautājumos, kā arī lauksaimniecībā.Šādu materiālu mērķis ir izglītot un sniegt informāciju par veselīgu uzturu, augļu un dārzeņu daudzveidību un pozitīvo ietekmi uz veselību, augļu un dārzeņu ceļu “no lauka līdz galdam”, pārtikas izniekošanu un par pozitīviem vides saudzēšanas aspektiem.Sagatavotie mācību, metodiskie un izdales materiāli digitālā veidā būs pieejami LAD mājaslapā. Tiem jābūt izmantojamiem integrēti dažādu mācību priekšmetu (piemēram, dabaszinību, sociālo zinību, bioloģijas, sporta, mājturības un tehnoloģiju) apguvē un audzināšanas darbā, nodrošinot pēctecīgu veselīga uztura jautājumu apguvi. Tādējādi arī izglītības nozares speciālisti tiks piesaistīti šo pasākumu izveidei.Iepriekšminētie izglītošanas pasākumiem izveidotie rīki ļaus skolām īstenot izglītošanas pasākumus, kas ir viens no programmas nosacījumiem.Lai saņemtu atbalstu, atbalsta pretendents, kas nodrošina augļu un dārzeņu piegādāšanu vai izplatīšanu skolēniem, papildus atbalsta iesniegumam iesniedz arī vispārējās izglītības iestādei piegādāto produktu pavaddokumentu atvasinājumus, kas ir sagatavoti atbilstoši normatīvajiem aktiem dokumentu izstrādes un noformēšanas jomā. Lai nodrošinātu precīzu uzskaiti un atbilstošu atbalsta izmaksu, ir jāprecizē pavaddokumentā norādāmā informācija, t.i., pavaddokumentā jānorāda piegādes dokumenta datums un numurs, piegādātā produkta veids, piegādāto porciju skaits, kā arī piegādāto augļu vai dārzeņu daudzums kilogramos, cena par mērvienību, piegādātā produkta ražotājs un vispārējās izglītības iestādes nosaukums.Savukārt, lai saņemtu atbalstu par īstenotajiem deleģētās regulas 4. panta 1. punkta “b” apakšpunkta “ii” apakšpunktā minētajiem reklāmas pasākumiem vai izveidotajiem deleģētās regulas 4. panta 1. punkta “b” apakšpunkta “iii” apakšpunktā minētajiem papildu pasākumu (jeb izglītošanas) rīkiem, atbalsta pretendentam jāiesniedz ne tikai iesniegums atbalsta saņemšanai un darījumu apliecinoši dokumenti, bet arī detalizēta tāme un pārskats par paveikto. Tādējādi tiks nodrošināta izlietoto finanšu līdzekļu uzraudzība.  |
| 3. | Projekta izstrādē iesaistītās institūcijas | Lauku atbalsta dienests, Izglītības un zinātnes ministrija, Valsts izglītības un satura centrs, Veselības ministrija, biedrība “Latvijas Dārznieks” un Latvijas Augļkopju asociācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz:1) augļu un dārzeņu ražotājiem, kas ir produktu piegādātāji vai izplatītāji vispārējā izglītības iestādē;2) pašvaldībām un vispārējām izglītības iestādēm, kas saistībā ar programmu organizē produktu piegādi;3) saimnieciskās darbības veicējiem, kas nodrošina ēdināšanu vispārējās izglītības iestādē;4) vispārējām izglītības iestādēm, kas nodrošina izglītojošo pasākumu īstenošanu;5) vispārējās izglītības iestāžu 1.–9. klases izglītojamiem, kas bez maksas saņem 100 g porciju augļu un (vai) dārzeņu dienā trīs reizes mācību nedēļā;6) persona, kas īstenos reklāmas pasākumus un izstrādās izglītošanas pasākumu rīkus un ko LAD izraudzīsies saskaņā ar normatīvajiem aktiem publisko iepirkumu jomā. |
| 2. | Tiesiskā regulējuma ietekme uz tautsaimniecību un administratīvo slogu | Paredzēts, ka atbalsta pretendentam, kas nodrošina augļu un dārzeņu piegādāšanu vai izplatīšanu skolēniem, iesniedzot atbalsta iesniegumu, pavaddokumentā precīzi būs jānorāda piegādes dokumenta datums un numurs, piegādātā produkta veids, piegādāto porciju skaits, kā arī piegādāto augļu vai dārzeņu daudzums kilogramos, cena par mērvienību, piegādātā produkta ražotājs un vispārējās izglītības iestādes nosaukums.Savukārt atbalsta pretendentam, kas īsteno reklāmas pasākumus un veido izglītošanas pasākumu rīkus, iesniedzot atbalsta iesniegumu, būs jāpievieno detalizēta tāme un pārskats par paveikto. Tādējādi tiks nodrošināta izlietoto finanšu līdzekļu uzraudzība.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts** **budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2 083 889 | 0 | 605 000 | 605 000 |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 083 889 | 0 | 605 000 | 605 000 |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 2 083 889 | 0 | 605 000 | 605 000 |  |
| 2.1. valsts pamatbudžets | 2 083 889 | 0 | 605 000 | 605 000 |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 |  |
| 3.1. valsts pamatbudžets | 0 | 0 | 0 | 0 |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | 0 | 0 | 0 | 0 |  |
|  |  |  |  |
|  |  |  |  |
| 5. Precizēta finansiālā ietekme: | 0 | 0 | 0 | 0 |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar deleģētās regulas 3. pantu EK, ievērojot dalībvalstis, kas attiecīgajā gadā programmu neievieš vai ievieš, neizmantojot visu tām pienākošos finansējumu atbilstoši īstenošanas regulas pielikumam, pārējām dalībvalstīm pēc to pieprasījuma var palielināt ES līdzfinansējuma atbalsta aploksnes. Ņemot vērā skolēnu skaitu, kas piedalās programmā, un iespēju palielināt ES līdzfinansējuma daļu, Latvija ik gadu ir lūgusi EK palielināt Latvijai garantēto līdzfinansējuma aploksni (līdz pat 2 000 000). Tādējādi tiktu dota iespēja skolēniem saņemt svaigus augļus un dārzeņus vai to asorti ilgāku laiku.Saskaņā ar Regulas Nr.1370/2013 5. panta 1. punkta „a” apakšpunkta „ii” daļu ES sedz 90 % no attiecināmajām izmaksām mazāk attīstītajos reģionos. Tā kā Latvija atbilst mazāk attīstīto reģionu kategorijai, ES sedz 90% no attiecināmajām izmaksām, bet 10 % no attiecināmajām izmaksām ir jānodrošina dalībvalstij, sedzot tās no valsts budžeta līdzekļiem.Pievienotās vērtības nodoklis (PVN) nav attiecināms, un to ir paredzēts segt no valsts budžeta. Tādējādi skolēniem produkti tiek nodrošināti bez maksas, kā arī tiek veicināta ražotāju aktīvāka iesaiste programmas īstenošanā.**Kopējie ieņēmumi 2017. gadā un 2018. gadā ir EUR 2 000 000**:1. augļu un dārzeņu produktu piegāde un izdalīšana – EUR 1 757 000;
2. reklāmas pasākumi – EUR 45 000;
3. izglītošanas pasākumi – EUR 108 000;
4. izvērtēšana (reizi 5 gados) – EUR 90 000.

K**opējie izdevumi 2017. gadā un 2018. gadā ir** **EUR 2 688 889:**1. augļu un dārzeņu produktu piegāde un izdalīšana – EUR 1 952 222;
2. reklāmas pasākumi – EUR 50 000;
3. izglītošanas pasākumi – EUR 120 000;
4. izvērtēšana (reizi 5 gados) – EUR 100 000.
5. PVN – EUR 466 667

Neizmantotie sabiedrības informēšanas un izglītošanas pasākumu līdzekļi tiks novirzīti augļu un dārzeņu piegādes un izdalīšanas izmaksu segšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši deleģētās regulas 4. pantam ES līdzfinansē šādus pasākumus (t.i., attiecināmās izmaksas):1) produktu iegādi, piegādi un izplatīšanu;2) reklāmas pasākumus (t.i., informatīvais plakāts, dažādas informatīvās kampaņas, brošūras u.c.);3) izglītošanas pasākumus;4) programmas ieviešanas ietekmes uz mērķauditoriju izvērtēšanu. Saskaņā ar īstenošanas regulas 6. panta 2. punktu programmas ieviešanas ietekme uz mērķauditoriju jāizvērtē reizi piecos gados. Finansējums par izvērtējumu periodā no 2015. gada 1. augusta līdz 2016. gada 31. jūlijam tiks izmaksāts 2016./2017. mācību gadā. Pasākuma izmaksas tiks segtas no Zemkopības ministrijas budžeta apakšprogrammas 64.08.00. “Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. Finansējums 2016. gadam jau ir ieplānots Zemkopības ministrijas 2016. gada valsts budžetā. Attiecībā uz 2017. gadu un 2018. gadu papildus nepieciešamais finansējums programmai ir iekļauts Zemkopības ministrijas precizētajos pamatbudžeta bāzes izdevumos 2017.–2019. gadam.LAD deleģētajā un īstenošanas regulā noteiktās kompetentās iestādes un kompetentās kontroles iestādes funkcijas tiks nodrošinātas Zemkopības ministrijai piešķirto līdzekļu ietvaros. |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas** **Republikas starptautiskajām saistībām** |
| 1. | Saistības pret Eiropas Savienību | Regulas Nr.1308/2013, Nr. 2016/247 un Nr. 2016/248 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 2016/247Regula Nr. 2016/248 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2016/247 6.panta 1.punkts | 1.punkts | Ieviests pilnībā. | Neparedz stingrākas prasības. |
| Regulas Nr.2016/247 7.pants | 1.punkts | Ieviests pilnībā. | Neparedz stingrākas prasības. |
| Regulas Nr.2016/248 5.pants | 1.punkts | Ieviests pilnībā. | Neparedz stingrākas prasības. |
| Regulas Nr.2016/248 8.panta 4. un 6.punkts | 1.punkts | Ieviests pilnībā. | Neparedz stingrākas prasības. |
| Regulas Nr.2016/2475.panta 1.punkts | 1.punkts | Ieviests pilnībā. | Neparedz stingrākas prasības. |
| Regulas Nr.2016/2475.panta 2.punkts | 2.punkts | Ieviests pilnībā. | Neparedz stingrākas prasības. |
| Regulas Nr.2016/2474.pants | 3.punkts,5.punkts | Ieviests pilnībā. | Neparedz stingrākas prasības. |
| Regulas Nr.2016/247 4.panta “b” punkta “iii” apakšpunkts un 5.panta 1.punkta “d” apakšpunkts | 3.punkts,8.punkts | Ieviests pilnībā.  | Neparedz stingrākas prasības. |
| Regulas Nr.2016/247 10.pants | 7.punkts,8.punkts | Ieviests pilnībā.  | Neparedz stingrākas prasības. |
| Regulas Nr.2016/248 4.pants | 8.punkts,13.punkts | Ieviests pilnībā.  | Neparedz stingrākas prasības. |
| Regulas Nr.2016/248 5.pants | 9.punkts | Ieviests pilnībā.  | Neparedz stingrākas prasības. |
| Regulas Nr.2016/248 7. un 8.pants | 9.punkts | Ieviests pilnībā.  | Neparedz stingrākas prasības. |
| Regulas Nr.2016/248 6.panta 2.punkts | 10.punkts | Ieviests pilnībā.  | Neparedz stingrākas prasības. |
| Regulas Nr.2016/248 5.pants | 12.punkts | Ieviests pilnībā.  | Neparedz stingrākas prasības. |
| Regulas Nr.2016/248 6. un 11.pants | 13.punkts | Ieviests pilnībā.  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Projekts ir nosūtīts Lauksaimnieku organizāciju sadarbības padomei (kurā ietilpst biedrība “Latvijas Dārznieks” un Latvijas augļkopju asociācija), Zemnieku saeimai, Latvijas Lauksaimniecības kooperatīvu asociācijai, Latvijas Bioloģiskai lauksaimniecības asociācijai un Latvijas Pārtikas uzņēmumu federācijai. |
| 2. | Sabiedrības līdzdalība projekta izstrādē  | Projekts saskaņots ar iepriekšminētām organizācijām. |
| 3. | Sabiedrības līdzdalības rezultāti  | Projekts saskaņots ar iepriekšminētām organizācijām. |
| 4. | Saeimas un ekspertu līdzdalība | Projekts saskaņots ar iepriekšminētām organizācijām. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta izpildi nodrošinās Lauku atbalsta dienests. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Zemkopības ministrs J.Dūklavs

19.09.2016. 16:52

2844

I.Ozola

67027019, Inese.Ozola@zm.gov.lv